(50000) Quaoar - Alemannische Wikipedia

# (50000) Quaoar

### Us der alemannische Wikipedia, der freie Dialäkt-Enzyklopedy

| Der Artikel beschäftigt sich mit de mythische Gstalt Quaoar, anderi Bedütige vu dem Begriff findener under Quaoar

(50000) Quaoar
Eigeschafte vum Orbit
Orbittyp | Kuipergürtel-Objekt
Grossi Halbax | 43,405 AE
Perihel; Aphel | 41,914; 44,896 AE
Exzentrizität | 0,034
Neigig vu dr Bahnebeni | 7,983 °
Siderischi Umlaufzitt | 285 a 354 d 7 h
Middleri Bahngschwindigkeit | 4,52 km/s km/s
Physikalischi Eigeschafte
Durmesser | 1250 ± 50 km
Masse | 1,0-2,6×1021 kg
Middleri Dichti | 2,0? g/cm3
Rotationsperiode |
Albedo | 0,10
absoluti Helligkeit | 2,613
Spektralklasse |
Gschichte
Entdecker | Chad Trujillo, Mike Brown
Datum vu dr Entdeckig | 4. Juni 2002
Älderi Bezeichnig | 2002 LM60

| Dialäkt: Markgräflerisch (Ebringe)

(50000) Quaoar isch dr Namme vume Transneptunische Objekt im Kuipergürtel. Bevor er dr Namme Quaoar erhalde het, isch er under dr vorläufige Bezeichnig 2002 LM60 gfüehrt worre. Entdeckt worre isch dr Asteroid am 4. Juni 2002 vu dr Astronome Chad Trujillo un Mike Brown am California Institute of Technology in Pasadena, USA wo ihn au daift hän. Dr Namme Quaoar (gsproche „kwah-o-wahr“) entstammt im Schöpfigsmythos vu dr nordamerikanische Tongva-Indianer, wo in dr Gegend um Los Angeles läbe. Die Internationale Astronomische Union (IAU) het die Nammensgäbig middlerwili offiziell bestätigt.

Dr Quaaor entspricht alle Kriterie vu dr Kategori Zwergplanet in dr am 24. August 2006 vu dr Internationale Astronomische Union verabschidete nöie Systematik vu dr Himmelskörper im Sunnesystem. Allerdings isch dert noch dr Systematisierigsprozess no nit agloffe.

## [ändere] Eigeschafte

Im Quaoar si Durmesser isch, under anderem mit Hilf vum Hubble-Weltruumteleskop, zue 1250 ± 50 km bestimmt worre. Dömit isch er, bis zue dr Entdeckig vu 90482 Orcus un 90377 Sedna, s'grösste sit Pluto entdeckt Objekt im Sunnesystem gsi. Quaoar isch massiver wie alli im Asteroidegürtel zwische Mars un Jupiter befindliche Asteroide zämme. Si Durmesser betrait öppe e Zehntel vu dem vu dr Erde beziegiswiis e Drittel vu sällem vum Erdmo. Er umchreist d'Sunne in ere fast perfekte Chreisbahn in öppe 6 Milliarde Kilometer Entfernig (43 AE; Perihel 41,914 AE - Aphel 44,896 AE), wo 7,983° gege d'Ekliptik gnaigt isch. D'Umlaufdur betrait öppe 286 Johre.

## [ändere] Gschichte

Dr Asteroid isch scho anno 1982 vum Astronom Charles Kowal photographiert, aber nit als soniger identifiziert worre.

Im Dezember 2004 isch mit em japanische 8-m-Teleskop Subaru dr Noochwiis vu kristallinem Wasseriis un au Ammoniakhydrat in dr Oberflächi vum Quaoar glunge. Säll isch sehr yberraschend, wil mer bi ere Oberflächetemperatur vu 50 Kelvin eigentlich bloss amorphs Iis ohni Kristallstruktur vermuete dät. Es sin Temperature bis zue 110 Kelvin notwendig, um dr Prozess z'erchläre. Numme wird vermuetet, dass sich im Innere vu Quaoar noch gnüegend Radioaktivitätswärmi befindet, um die Temperature z'erzüge. Es entstot debi e Art Kryovulkanismus, wie au uffem Triton oder Enceladus.

## [ändere] Sichtbarkait

Amateurastronome benötige fer d'Beobachtig die gnaue Koordinate, e 40-Zentimeter-Teleskop sowie fer d'Dokumentation e Kamera. Uf Ufnahme vu hinderenander folgende Nächte isch dr Asteroid as e langsam wandernde Punkt z'erchenne.

## [ändere] Sustiges

Einigi Fans vum Roman Per Anhalter dur d'Galaxis hän sich vergäblich defür igsetzt, de domols noch as 2002 LM60 bechannt Himmelskörper Rupert z'nenne, as Hommage an dr Douglas Adams, dr Autor vum Buech (Im Roman isch Rupert de Spitznamme fer de fiktive 10. Planet Persephone).

## [ändere] Lueg au

- Liste vu de Asteroide
- Quaoar (Mythologi)

## [ändere] Webgleicher

- Eisige Welt am Rande des Sonnensystems Artikel bi Astronews.com
- Quaoar-FAQ auf der Homepage eines der Entdecker (Englisch)
- Bericht in Nature über Wassereis (Englisch)

Sunne Planete: Merkur | Venus | Erde | Mars | Jupiter | Saturn | Uranus | Neptun
Anders: Asteroid | Asteroidegürtel | Zwergplanete | Komete | Kuipergürtel | Oort'schi Wolke

Der Artikel basiert uf ´ra freie Ibersetzung vum Artikel „(50000) Quaoar“ us dr dytsche Wikipedia.

Vun "http://als.wikipedia.org../../../%28/5/0/%2850000%29_Quaoar_97a0.html"

Kategorie: Artikel uf Markgräflerisch | Asteroid | Zwergplanet

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Български
- Català
- Dansk
- Deutsch
- English
- Esperanto
- Español
- Suomi
- Français
- Galego
- Italiano
- 日本語
- 한국어
- Nederlands
- ‪Norsk (bokmål)‬
- Polski
- Português
- Русский
- Slovenčina
- Svenska
- 中文